Bolboretas no bandullo: Torta de queixo e chocolate
Torta de queixo e chocolate
Aínda que é verdade que nestas semanas estamos preparando e sustentando a nosa alimentación con receitas maioritariamente saudábeis, non podemos deixar de lado a nosa especialidade e paixón: os doces. Así pois, hoxe traémosvos unha torta que preparamos hai dúas semanas para unha encarga dun aniversario. Pensamos que non iamos poder probala mais reserváronnos unha porción e descubirmos o resultado para vos confirmar que se corresponde coa apariencia.
Unha larpeirada con dous produtos estrela como o queixo e o chocolate aínda que canto a sabor, o segundo é o principal protagonista mentres que o primeiro dá un toque fundamental para a textura, tan esponxosa...
Ás veces vemos tortas moi apetecíbeis na rede, mais @s temeros@s adoitan pensar no traballo que requiren. Cómpre animalos a pórse mans á masa porque despois todo vén dado, sen apenas dificultades. E senón, ollade que sinxela!
400g de galletas
2 culleradas de cacao puro
1250g de queixo mascarpone
300g de chocolate con leite
150g de chocolate con leite
Utensilios: un molde desmoldábel, unha picadora, unha cunca, unha manga pasteleira, unha espátula e unha culler de pau.
Para comezarmos, temos de facer a base da torta. Para iso, picamos as galletas coa axuda da picadora (ou dunha bolsa e un rolete).
Engadímoslle a manteiga derretida e o cacao en po.
Mesturámolas moi ben e estirámola sobre a base do molde. Refrixeramos.
Agora pasamos a facer o recheo. Comezamos batindo o queixo co azucre.
Derretimos os dous chocolates e imos integrando o queixo ao chocolate.
Estiramos esta crema sobre o molde e refrixeramos 3-4 horas.
Pasado ese tempo, temos que decorar a torta. Derretemos o chocolate con leite e botámolo sobre o molde, imos movendo o molde para que se cubra ben a torta.
De seguir, derretemos o chocolate branco, metémolo nunha manga pasteleira e cortamos a punta. Imos facendo liñas sobre a torta e, unha vez feitas, coa axuda dun garfo ou un coitelo, facémoslle formas unindo as liñas brancas.
Refrixeramos até que endureza o chocolate e xa estaría lista para comer!!
Ben, cómpre recordar que sempre que teñades dúbidas na elaboración dun prato, xa sexa antes ou durante a elaboración, non tedes máis que nos enviar unha mensaxe por Facebook, Twitter, Instagram ou por correo electrónico (bolboretasnobandullo@gmail.com). Xa sabedes que nós estamos encantadísimos que de nos formuledes as vosas preguntas ou suxestións. Adiante!
Publicado por Bolboretas no Bandullo ás 10:19
Etiquetas: chocolate, chocolate branco, chocolate negro, galletas, Larpeiradas, queixo, receitas, receitas en galego, torta de queixo, Torta de queixo e chocolate
Nenalinda 18:40 do 26 de setembro de 2016
Madre del amor hermoso mira que me tientas con lo que me gustan las tartas de queso y el chocolate , no sabes lo que siento no poder meter la mano y comer un caxin.
Seguro que los invitados al aniversario les encanto ademas de quedarte de relujo tenia que estar de rexupete.
Bolboretas no Bandullo 10:33 do 27 de setembro de 2016
Hahahaha, que alegría nos dan sempre as túas palabras!! Que ben que che guste! Dicir dixeron que lles encantara, e a nós tamén 😂😂!